open-index/open-wikipedia-markdown huggingface dataset:
Volsella optica

thumb|Volsella optica generalis nimiis omissis singulis membris.
**Volsella optica** est instrumentum photonicum, quo corpuscula microscopica moveri aut intercipi possunt, et quidem hac ratione: radio luminis magna vi ad aliquod corpusculum (sicut cellulam biologicam aut organellum) conlineato efficitur, ut hoc corpusculum ad centrum sive focum radiorum attrahatur. Deinde intercipi et moveri poterit.  

## De inventione volsellae opticae 
Primum studium scientificum corpusculorum micrometri magnitudinis luminis et potentiarum gradientium dispersione effectorum divulgatum est ab Arthuro Ashkin, physico laboratorii Bell. Aliquot post annis Ashkin cum conlegis animadvertit tridimensionalia corpuscula microscopica retineri posse radiis validis in unum punctum conlineatis. Inter auctores huius scripti erat Stephanus Chu, qui atomorum lasere intercipiendarum et refrigerandarum artem provehebat. Denique anno 1997 una cum Claudio Cohen-Tannoudji et Gulielmo D. Phillips praemium Nobelianum physicae meruit, "quod atomorum lumine laserico refrigerandarum et intercipiendarum artem provexerunt." Cum Ashkin volsella optica particulas 10-10&thinsp;000 nm diametri longitudinis intercipere valebat, Chu eam artem in particulas ad 0,1 nm diametri longitudinis adaptavit. 

## De usu volsellae opticae 
Volsella optica per metaphoram talem exhibet radium lasericum, quo particulae singulae intercipi et moveri possint. Itaque radius lasericus tamquam volsella inmaterialis est. Perruptio scientifica iam anno 1987 facta est, cum volsella optica primum ad viva movenda bacteria adhibita est. Ratio agendi haec fere est: Ut primum radius lasericus ab investigatore motus erit, particulae spectandae motum radii sequentur. Cellula singularis — quasi pila teniludii mensalis flumine aereo siccatri capillorum — radio laserico levatur. 

## Notae 
## Bibliographia 
* Ashkin, Arthur (1970) Acceleration and Trapping of Particles by Radiation Pressure. *Physical Review Letters* 24 (4) 156–159. 
* Ashkin, Arthur; J. M. Dziedzic; J. E. Bjorkholm; Steven Chu (1986) Observation of a single-beam gradient force optical trap for dielectric particles. *Optics Letters* 11 (5): 288–290. 
* Ashkin, Arthur & J. M. Dziedzic (1987) Optical trapping and manipulation of viruses and bacteria. *Science* 235 (4795): 1517–1520 (mense Martio).
* Chu, Steven (1992) Laser Trapping of Neutral Particles. *Scientific American*, p. 71 (mense Februario).

Categoria:Biologia molecularis
Categoria:Biophysica
Categoria:Cytologia
Sarovia

thumb|Sarovia e *Satis* fluvio visa
**Sarovia** (Russice *Sarov*) est urbs in Russia. In regione Novogardiensi Inferiore et in Re publica Mordovia iacet. 95&thinsp;065 incolas anno 2017 habebat. In urbe Eremiterium Sanctae Dormitionis et  sita sunt.

## Historia
Ante saeculum XVII loco Saroviae oppidum quoddam Morduae vel Tatarorum fuerat, sed desertum est. Anno 1706 rescripto Stephani Iavorsci Eremiterium Sanctae Dormitionis conditum est. Huius Eremiterii monachus sanctus Seraphim Saroviensis fuit. Post canonizationem sancti Seraphim anno 1903 cum maximis sollemnitatibus factam Eremiterium et colonia circum id crescebat, sed post Res novas Octobres deletum est et solum anno 2006 renovatum. Anno 1943 hic  armis nucleariis creandis conditum est. Locus his annis clandestinus erat nec nomen habebat, interdum significatus ut *Arsamassium 75* vel *Arsamassium 16*. Unione Sovietica dissoluta anno 1995 nomen urbis Saroviae cepit.

## Notae
## Nexus externi
* Situs proprius 
* De historia Saroviae 

Categoria:Urbes Mordoviae
Categoria:Urbes regionis Novogardiensis Inferioris
Petrus Comestor

**Petrus Comestor** vel **Petrus Manducator**,  Trecis circa annum 1100 natus et in Abbatia Sancti Victoris Lutetiae die 12 Octobris anni 1179 mortuus, theologus Francogallicus fuit. Petri *opus magnum*, *Historia Scholastica*, commentarius amplus in Vetus et Novum Testamentum est ad eruditionem clericorum destinatus. Theologiam Lutetiae docebat. Agnomen *Comestoris* cepit pro studio legendi insatiabili. Dantes Alagherius Petrum Comestorem in Divina Comedia memorat in Paradiso sedentem. Hoc epitaphium sibi composuit:

Petrus eram quem petra tegit,
dictusque Comestor nunc comedor.	
Vivus docui nec cesso docere mortuus,	
ut dicat qui me videt incineratum:	
Quod sumus iste fuit,	
erimus quandoque quod hic est.

## Notae
## Opera 
* *Historia Scholastica* in *Vicifonte*
* *Historia Scholastica* in *Patrologia Latina*

Categoria:Auctores Latini mediaevales
Categoria:Scriptores Franciae
Categoria:Theologi
Ludolphus Dissenius

**Ludolphus Georgius Dissen** (vel **Dissenius**; Germanice *Ludolph Georg Dissen*), Friedlandiae die 17 Decembris anni 1784 natus et Gottingae die 21 Septembris anni 1837 mortuus, philologus Germanicus fuit. In Universitate Gottingana apud Christianum Heyne educatus est. In Universitate Marpurgensi per annum docuerat et post in Gottingam revertit, ubi cum Fridericum Welcker et Carolum Müller laborabat. Pindarum, Tibullum, Demosthenem edidit.

## Bibliographia
* Jacob Achilles Mähly, *Dissen, Georg Ludolph*, in: *Allgemeine Deutsche Biographie*. Band 5, Lipsiae 1877, S. 254–256.
* Franz Gundlach, *Catalogus professorum academiae Marburgensis 1527–1910*. Marpurgiae 1927, S. 335f.

## Nexus externi
* Ludolph Dissen, *Kleine lateinische und deutsche Schriften*. Nebst biographischen Erinnerungen an Dissen von F. Thiersch, F.G. Welcker, K.O. Müller
*  Elegiarum Tibulli argumenta a Dissenio scripta in Vicifonte (editio Dissenii in *Internet Archive*)
* Dissen in *Vicifonte* Germanico

Categoria:Philologi Germaniae
Categoria:Professores Universitatis Goettingensis
Categoria:Scriptores Germaniae
Augustinus Datus

**Augustinus Datus**, interdum **Dathus** (Italiane *Agostini Dati*), Senae Iuliae anno 1420/1 natus et ibidem die 6 Aprilis anni 1478 mortuus, humanista Italianus fuit. Senae apud Philelphum studebat, Urbini et post Senae docuit. A Nicolao V *magister epistolarum pontificarum* electus est. *Isagogicus libellus pro conficiendis epistolis et orationibus*, Dati opus, saepius *Elegantiolae* vel *Elegantiae minores* nominatum, primum editus est Ferrariae anno 1471 et ad annum 1501 paene centum editiones habet. Scripsit etiam *Historiam Plumbinensem* aliaque opera.
Mortuus est a peste.

## Notae 
## Bibliographia 
* Paolo Viti, *Agostino Dati*, in: *Dizionario biografico degli italiani*, Romae 1987.
* Egmont Lee, *Agostino Dati of Siena*, in: * Contemporaries of Erasmus: A Biographical Register of the Renaissance and Reformation* (edd. P. G. Bietenholz, Th. B. Deutscher), Vol. 1-3, 2003, p. 378.

## Nexus externi 
* *Elegantiolae* Dati in editione anni 1488
* Augustinus Datus in *Vicifonte*

Categoria:Humanistae
Categoria:Auctores Latini Renascentiae
Categoria:Philologi Italiae
Psalmus 32

[thumb|Psalmus 32 a [Simon Bariona Madelka|Simone Bariona Madelka ad musicam accommodatam]]
thumb|"Gaudium David de remissione peccatorum," pictura anni 1903
**Psalmus 32** (enumeratione Graeca **psalmus 31** dictus) libri Psalmorum superscriptione "David. Maskil" et verbis "**Beatus, cui remissa est iniquitas**" (sic in Nova Vulgata) incipit. Hic psalmus gaudium, quod post remissionem peccatorum habetur, tractat. Apud Christianos unus ex psalmis paenitentialibus habetur.

## Verba psalmi 
Haec sunt verba psalmi 32 (31) ex versione vulgata Clementina:

1 Ipsi David intellectus.
Beati quorum remissae sunt iniquitates,
et quorum tecta sunt peccata.
2 Beatus vir cui non imputavit Dominus peccatum,
nec est in spiritu eius dolus.
3 Quoniam tacui, inveteraverunt ossa mea,
dum clamarem tota die.
4 Quoniam die ac nocte gravata est super me manus tua,
conversus sum in aerumna mea, dum configitur spina.
5 Delictum meum cognitum tibi feci,
et iniustitiam meam non abscondi.
Dixi: Confitebor adversum me iniustitiam meam Domino;
et tu remisisti impietatem peccati mei.
6 Pro hac orabit ad te omnis sanctus
in tempore opportuno.
Verumtamen in diluvio aquarum multarum,
ad eum non approximabunt.
7 Tu es refugium meum a tribulatione quae circumdedit me;
exsultatio mea, erue me a circumdantibus me.
8 Intellectum tibi dabo, et instruam te in via hac qua gradieris;
firmabo super te oculos meos.
9 Nolite fieri sicut equus et mulus,
quibus non est intellectus.
In camo et freno maxillas eorum constringe,
qui non approximant ad te.
10 Multa flagella peccatoris;
sperantem autem in Domino misericordia circumdabit.
11 Laetamini in Domino, et exsultate, iusti;
et gloriamini, omnes recti corde.

## Lectio Christiana 
"Sicut Novi Testamenti inspirati scriptores, primae communitates Christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". 
 Titulus Psalmi 32 est *Beatus, cui remissa est iniquitas*.

### Descriptio Psalmi 
Iohannes Calvinus, theologiae Reformationis fautor, sic argumentum psalmi descripsit:

David probe et serio expertus quam miserum sit Dei manum sentire ob peccata infestam, exclamat, hoc summum et unicum esse beatae vitae caput, si Deus hominem abolito reatu, sibi gratuito reconciliet. Postquam vero de impetrata venia gratias egit, alios secum in huius foelicitatis invitat, eius obtinendae modum suo exemplo praescribens.

## Notae 
## Nexus externi 
* Psalmus 31 in versione Vulgata Stuttgartensi (iuxta Hebraicum)
* Psalmus 31 in Vulgata Clementina (versione Gallicana)
* Psalmus 32 in Nova Vulgata
* Psalmus 32 cum commentario Rashi 

Categoria:Liber Psalmorum
Seraphim Saroviensis

**Seraphim Saroviensis** (Russice *Серафим Саровский*), die 19 Iulii anni 1754 (vel 1759) in Curo natus et die 2 Ianuarii anni 1833 Saroviae mortuus, sanctus Ecclesiae Orthodoxae Russicae est. Nomen sancti saeculare Prochorus Isidori filius Mošnin erat. Pater eius Isidorus mercator fuit et mane mortuus est. Prochorus adulescens, cum aeger esset, Dei Genetricem vidit, quae eum curavit. Ab anno 1776 in Eremiterio Saroviensi vivebat, ubi anno 1786 vota monastica tulit. Anno 1793 hieromonachus factus est. Ab anno 1794 usque ad annum 1810 in silva prope eremiterium solus habitabat, et ab anno 1810 usque ad annum 1825 in eremiterio, sed in plena solitudine et silentio. Post annum 1825 omnes, qui videre eum vellent (nam erant praemulti), accipiebat et verbis *O gaudium meum* salutabat, non solum post Pascha, sed anno toto *Christus resurrexit* adiciens. Vita eius a Sergio hieromonacho anno 1837 composita est, sed post mutata a metropolite Philareto (Drozdov). Anno 1903 maximis cum sollemnitatibus canonizatus est.  Verba multa sancti Seraphim saepe citantur, e.g. *Si animum pacis adeptus eris, milia circum te salvabuntur*, et alia.
[thumb|left|Sanctus Seraphim ursum in silva manibus alit (anni 1903 [lithographia)]]
## Notae
*Ecclesia Seraphim Saroviensis in Raevo
*9168 Sarov, asteroides

## Nexus externi
* Vita sancti Seraphim

Categoria:Nati 1754
Categoria:Mortui 1833
Categoria:Sancti
Categoria:Ecclesia Orthodoxa Russica
Poëtae tenero meo sodali

"**Poëtae tenero, meo sodali**" incipit carmen XXXV Gaius Valerius Catullus, qui amicum Caecilium poëtam, litoris Larii lacus Novique Comi incolam ad suam Veronam convitat, puella poëtriaque admiratrice relicta, epyllio de Magna Matre "venuste" inchoato sed nondum perfecto.

## Bibliographia 
* Frank O.  Copley, "Catullus, 35" in *American Journal of Philology* vol. 74 (1953) pp. 149-160
* J. M. Fisher, "Catullus 35" in *Classical Philology* vol. 66 (1971) pp. 1-5 JSTOR
* E. A. Fredricksmeyer, "Catullus to Caecilius on Good Poetry (C. 35)" in *American Journal of Philology* vol. 106 (1985) pp. 213-221
* Wells S. Hansen, "Caecilius' Response to the Invitation in Catullus 35" in *Classical Journal* vol. 102 (2007) pp. 213-220 JSTOR
* R. Heine, "Zu Catull c. 35" in R. Heine, ed., *Catull* (Darmstadt, 1975. *Wege der Forschung*, vol. 308) pp. 62-84
* H. Akbar Khan, "Catullus 35, and the things poetry can do to you" in *Hermes* vol. 102 (1974) pp. 475-490
* David Kutzko, "Lesbia in Catullus 35" in *Classical Philology* vol. 101 (2006) pp. 405-410 Epitome
* S. Onetti, G. Maurach, "Catullus 35" in *Gymnasium* vol. 81 (1974) pp. 481-484

* Index carminum Catullianorum

## Nexus externi 
* Textus apud Vicifontem Latinum
* Textus apud *The Latin Library*
* Textus cum versionibus pluribus linguis editis

Categoria:Gaius Valerius Catullus
Categoria:Carmina
Categoria:Litterae Latinae aetatis Rei Publicae
Categoria:Novum Comum
Categoria:Scripta saeculo 1 a.C.n.
Categoria:Italiae scripta
Eremiterium Sanctae Dormitionis Saroviense

thumb|Eremiterium Sanctae Dormitionis Saroviense hodie
thumb|Ecclesiae Fontis Vivificantis et Sanctae Dormitionis in Eremiterio anno 1904 (annis 1951 et 1953 destructae sunt)
**Eremiterium Sanctae Dormitionis Saroviense** (Russice *Свято-Успенская Саровская пустынь*) monasterium Ecclesiae Orthodoxae Russicae est. Nunc in Sarovia urbe situm est.

## Historia 
Ante saeculum XVII loco eremiterii oppidum quoddam Morduae vel Tatarorum fuerat, sed desertum est. Anno 1664 huc, huc, in Montem Saroviensem, Theodosius eremita e Pensa venit, post eum et Gerasimus, sed ambo locum reliquerunt. Post Gerasimum in oppidum derelictum Isaacius hieromonachus venit, ad quem et alii consociaverunt. Anno 1706 rescripto Stephani Iavorsci Eremiterium Sanctae Dormitionis conditum est. Huius Eremiterii monachus sanctus Seraphim Saroviensis fuit. Post canonizationem sancti Seraphim anno 1903 cum maximis sollemnitatibus factam Eremiterium et colonia circum id crescebat, sed post Res novas Octobres deletum est et solum anno 2006 renovatum.

## Notae
## Nexus externi
* Eremiterii situs proprius
* Pellicula de Eremiterio et de antris eius

Categoria:Ecclesia Orthodoxa Russica
Categoria:Monasteria Russiae
Categoria:Regio Novogardiensis Inferior
Dormitio Sanctae Dei Genetricis

[thumb|Icon Dormitionis ex Ecclesia Dormitionis in [Condopoga, anno 1774 picta]]
**Dormitio Sanctae Dei Genetricis** (Graece Κοίμησις τῆς ὑπεραγίας Θεοτόκου, Slavonice Ѹ҆спе́нїе Пресвѧты́ѧ Богоро́дицы) sollemnitas Ecclesiae Orthodoxae ad mortem Mariae pertinens est. In Ecclesiis Orthodoxis Graecis die 15 Augusti calendario Gregoriano (vel Neo-Iuliano), in Ecclesia Orthodoxa Russica die 15 Augusti calendario Iuliano (scilicet 28 Augusti Gregoriano) celebratur. Saeculo V vel VI constituta est. Non negat Ecclesia Orthodoxa Matrem Dei in caelum assumptam esse, sed praemulta templa orthodoxa, saepe et cathedralia, Dormitioni et non Assumptioni Dei Genetricis consecratae sunt.

In iconibus quoque non, ut in praeclaris picturis ecclesiarum catholicarum, Maria quasi triumphans in caelum ascendens et a choro angelorum santaque Trinitate accepta, sed in lecto moriens Christo animam eius ut infantem fasciis involutum portante ostentatur. Haec scena cum apostolis lectum circumstantibus accurate legendis et narrationibus evangeliorum apocryphorum respondet, e quibus festum ipsum ortum et explicatum est. E quibus deprompta verba dei Genetricis morientis repetentes fideles in exapostelario cantant: "Apostoli convenientes huc e finibus terrae, sepelite corpus meum! Et tu, mi fili deus, accipe animam meam!" Diebus festivis hunc diem sequentibus finitur in ritu Byzantino annus ecclesiasticus, qui die 1 Septembris diebus praeparatoriis festi natalis Mariae (die 8 Septembris) incipit. 

## Nexus externi
* Ἡ Ἑορτὴ τῆς Κοιμήσεως (De Sollemnitate Dormitionis) 

## Notae 
Categoria:Ecclesiae Orthodoxae
Categoria:Feriae Christianae
Categoria:Ecclesia Orthodoxa Russica
Categoria:Ecclesia Orthodoxa Graeciae
Categoria:Duodecim festa principalia Orthodoxa
Glossarium Eroticum

thumb
***Glossarium Eroticum*** est liber a Petro Emmanuele Pierrugues anno 1826 editus, in quo explicantur significationes vocabulorum dictorumque quae non omnibus glossariis complectuntur.

## Bibliographia 
* Pierre-Emmanuel Pierrugues,* Supplementum et index lexicorum eroticorum linguae Latinae*. Lutetiae: H. Welter, 1911. Textus apud *Gallica*

## Nexus externi 
Categoria:Libri de re veneria
Categoria:Lexica Latina
Categoria:Franciae scripta
Categoria:Scripta 1826
Categoria:Roma antiqua
Condopoga

thumb|Christus et seraphim et angeli in tecto Ecclesiae Dormitionis Condopogensi
**Condopoga** (Russice *Кондопога*, Carelice *Kondupohju*, Finnice *Kontupohja*, Vepsice *Kondopog*) urbs est Careliae. In ripa Onegae lacus sita est. Ab anno 1495 nota est. Fine saeculi XVIII crescebat, cum marmor prope Condopogam inventum esset, quod incolae in Petropolim navibus vexissent. Anno 1938 in numerum urbium inclusa est. Anno 2017 incolas 30&thinsp;299 habet, quorum 90 centesimae Russi sunt, reliqui Careli et Finni sunt. 

## Memoratu digna 
In insigni urbis ecclesia Dormitionis lignea in Condopoga picta est, quae anno 1770 aedificata erat, sed die 10 Augusti anni 2018 incensa est.

## Notae
## Nexus externi
* Situs proprius
* Ecclesiae Dormitionis photographemata

Categoria:Urbes Careliae
Categoria:Onega
Psalmus 33

[thumb|Psalmus 33 in sinistro [organum|organi folio inscriptus]]
**Psalmus 33** (enumeratione Graeca **psalmus 32** dictus) libri Psalmorum verbis "**Exsultate, iusti**" (sic in Nova Vulgata) incipit. Dei magnitudinem et bonitatem tractat.

## Verba psalmi 
Haec sunt verba psalmi 33 (32) ex versione vulgata Clementina:

1 Psalmus David.
Exsultate, iusti, in Domino;
rectos decet collaudatio.
2 Confitemini Domino in cithara;
in psalterio decem chordarum psallite illi.
3 Cantate ei canticum novum;
bene psallite ei in vociferatione.
4 Quia rectum est verbum Domini,
et omnia opera eius in fide.
5 Diligit misericordiam et iudicium;
misericordia Domini plena est terra.
6 Verbo Domini caeli firmati sunt,
et spiritu oris eius omnis virtus eorum.
7 Congregans sicut in utre aquas maris;
ponens in thesauris abyssos.
8 Timeat Dominum omnis terra;
ab eo autem commoveantur omnes inhabitantes orbem.
9 Quoniam ipse dixit, et facta sunt;
ipse mandavit et creata sunt.
10 Dominus dissipat consilia gentium;
reprobat autem cogitationes populorum,
et reprobat consilia principum.
11 Consilium autem Domini in aeternum manet;
cogitationes cordis eius in generatione et generationem.
12 Beata gens cuius est Dominus Deus eius;
populus quem elegit in haereditatem sibi.
13 De caelo respexit Dominus;
vidit omnes filios hominum.
14 De praeparato habitaculo suo
respexit super omnes qui habitant terram:
15 qui finxit sigillatim corda eorum;
qui intelligit omnia opera eorum.
16 Non salvatur rex per multam virtutem,
et gigas non salvabitur in multitudine virtutis suae.
17 Fallax equus ad salutem;
in abundantia autem virtutis suae non salvabitur.
18 Ecce oculi Domini super metuentes eum,
et in eis qui sperant super misericordia eius:
19 ut eruat a morte animas eorum,
et alat eos in fame.
20 Anima nostra sustinet Dominum,
quoniam adiutor et protector noster est.
21 Quia in eo laetabitur cor nostrum,
et in nomine sancto eius speravimus.
22 Fiat misericordia tua, Domine, super nos,
quemadmodum speravimus in te.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".
### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". 
 Titulus Psalmi 33 est *Laus Domini providentis*.
### Descriptio Psalmi 
Iohannes Calvinus, theologiae Reformationis fautor, sic argumentum psalmi descripsit:
David, aut quisquis huius Psalmi fuit author, ut fideles ad laudandum Deum incitet, argumentum proponit in generali eius providentia, qua sustinet, tuetur, ac gubernat totum mundum. Deinde paternam erga electum populum eius curam celebrat: simul ostendens quam necesse sit peculiari eius tutela pios foveri.

## Notae 
## Nexus externi 
* Psalmus 32 in versione Vulgata Stuttgartensi (iuxta Hebraicum)
* Psalmus 32 in Vulgata Clementina (versione Gallicana)
* Psalmus 33 in Nova Vulgata
* Psalmus 33 cum commentario Rashi 

Categoria:Liber Psalmorum
Manis

[thumb|*[Manis pentadactyla* in horto zoologico Lipsiensi.]]
***Manis*** est genus mammalium familiae Manidarum. Animalia singula squamas habent, quae maximam corporis partem tegunt. In tropicis Asiae Africaeque climatibus endemicae sunt. Formicidis isopterisque vesci solent.

## Species
Species exstinctae:
**Manis hungarica Kormos, 1934
**Manis lydekkeri* Dubois, 1908
**Manis palaeojavanica* Dubois, 1907
Species exstantes:
*Subgenus ***Manis***
***Manis crassicaudata*
***Manis pentadactyla*
*Subgenus ***Paramanis***
***Manis javanica*
***Manis culionensis*

## Notae
## Bibliographia
*Gaudin, Timothy J., Robert J. Emry, et John R. Wible. 2009. The Phylogeny of Living and Extinct Pangolins (Mammalia, Pholidota) and Associated Taxa: A Morphology Based Analysis. *Journal of Mammal Evolution* 16: 235–305.
*ITIS. 2000. *Manis.* Catalogue of Life.
*Schlitter, D. A. 2005. Order Pholidota. In *Mammal Species of the World: A Taxonomic and Geographic Reference'' (ed. 3a), ed. D. E. Wilson et D. M. Reeder, 530–31. Baltimorae: Johns Hopkins University Press. ISBN 978-0-8018-8221-0. OCLC 62265494.

Categoria:Manidae
Categoria:Taxa Linnaei
Categoria:Taxa 1758
In dulci iubilo

thumb|*In dulci jubilo* in collectione carminum Iosephi Klug (anni 1533)
***In dulci jubilo*** carmen est ad Nativitatem Germano-Latinum. Fortasse a Henrico Suso c. annum 1328 compositum est. Multas versiones in alias linguas habet et multi musicographi melodiam ei dabant. Stropha prima textus primi fuit:

In dulci iubilo
*nu singet und seid fro:*
*unsers hertzen wunne*
*leit* in presepio
*und leuchtet als die Sonne*
matris in gremio.
Alpha es et o,
Alpha es et o.

## Notae
## Nexus externi
* *In dulci iubilo* totum in *Vicifonte* Germanico

Categoria:Carmina macaronica
Categoria:Latinitas macaronica
Categoria:Litterae Latinae Renascentes
Categoria:Scripta saeculo 14
Categoria:Germaniae scripta
Categoria:Litterae multilingues
Systema sociale

**Systema sociale** in sociologia est ordinatum coniunctionum rete totam rem cohaerentem constituentium quae inter homines singulos, greges, et institutiones fit. Quod vicissim est formalis structura personarum et statuum quae in grege parvo et stabili fieri potest. Inter exempla systematum sunt familiae nucleares, communitates, urbes, nationes, campi collegiorum, corporationes, et fabricae. Ordinatio et definitio gregum quoddam intra systema sociale variis proprietatibus nituntur, sicut locus, status socialis, phyle, religio, munus sociale, vel aliae proprietates quae distingui possunt. Talcott Parsons primus systematicam systematum socialium theoriam proposuit.

*Classis socialis
*Egalitarismus
*Forma administrationis
*Meritocratia
*Organizatio
*Psychologia systematum
*Rete sociale
*Structura socialis
*Systema
*Systema oeconomicum
*Systema politicum
*Tela socialis

## Notae
## Nexus externi

Categoria:Termini
Leovardia

thumb|Hodiernus urbis Leovardiae aspectus.
**Leovardia** sive  **Lewardum** (Nederlandice: *Leeuwarden*; Francogallice: *Leuvarde*; Frisice occidentalis: *Ljouwert* vel etiam *Liwwadden*) est urbs et caput Frisiae, nunc in regno Nederlandico sita.

Anno 2018 Leovardia una cum Valletta in Melita insula caput culturale Europaeum fuit. 

## Bibliographia 
*  P. v.d. Meulen et K.S. Talma, *Rondom de Oldehove - Geschiedenis van Leeuwarden en Friesland door de Leeuwarder Geschiedeniscommissie*, Leovardiae, 1952. 

Categoria:Urbes Nederlandiae
Buto caelibis

**Buto caelibis** est buto qui annecti sine sutura potest. Clavo vestiario per textum et in butonem superiorem presso utitur. Qui butones in tabernis notionum saeculis undevicensimo exeunte vicensimoque ineunte pro refectione subitaria venumdabantur. Facile annecti resolvi quepoterant. "A Bachelor's Button" ('Buto caelibis'), poema Anglicum, est lamentum a Philippo Verrill Mighels compositum, quia amasia butonem in eius amicula numquam suit, quae ergo butone caelibis reficienda est.

*Notiones (opus suendi)

## Notae
## Bibliographia
*Hammerton, John Alexander. 1920. Bachelor's Button. ''Harmsworth's Household Encyclopedia.'' Vol. A–CIV, p. 179. Harmsworth's Encyclopedias.
*Mayman, Doug. 2007. *Led Soldiers: The Second World War Diaries of a Royal Hussar.* Great Britain: Anchorprint Group. ISBN 9780955636714.
*Mighels, Philip Verrill. 1896. A Bachelor's Button. In *Out of a Silver Flute* eiusdem auctoris. Novi Eboraci.
*United States Tariff Commission. 1918. *The Dyestuff Situation in the Textile Industries.* Tariff Information Series, 2. Vasingtoniae: Government Printing Office.

Categoria:Butones
Categoria:Notiones (opus suendi)
Notiones (opus suendi)

[thumb|Exempla notionum suendi, inter quas pulvinus acuum, [acus, butones, unci et oculi, scissor suturarum, et calx suendi.]]
**Notiones** in opere suendi et fabrica petasorum sunt parvae res sive adiuncta, inter quae sunt res sutae aut alioquin ad vestimentum perfectum annectae, sicut butones, crepantes, et adminicula. Notiones etiam parva instrumenta in opere suendi adhibita comprehendunt, sicut filum, acus, stili signandi, et scissores suturarum. Hoc nomen substantivum paene semper plurale est. *Notions,* vocabulum Anglicum, plerumque in Civitatibus Foederatis adhibetur.

*Buto caelibis

## Notae
## Bibliographia
*Beaudry, Mary Carolyn. 2006. *Findings: the material culture of needlework and sewing.* Portu Novo: Yale University Press, c2006. ISBN 0300110936 (textum); ISBN 9780300110937 (charta).
*Parks, Carol. 1997. *Great sewing accessories--to sew.* Novi Eboraci: Sterling Publishing Company. ISBN 0806995661.
*Picken, Mary Brooks. 1957. *The Fashion Dictionary.* Funk and Wagnalls.

## Nexus externi
*Geer, Maria. 2018. What Are Sewing Notions?


Categoria:Opus suendi
Magatama

[thumb|upright=0.6|Magatama ex [aevum Jomon|aevo Jomon ad saeculum octavum.]]
thumb|upright=0.6|left|Magatamae ex aevo Kofun.

[thumb|upright=0.8|[Amaterasu dea e spelunco emergit, monile magatamarum in manu laeva cum gladio tenens.]]

**Magatama** (Iaponice 勾玉, raro 曲玉) sunt curvae bacae commiformes quae in Iaponia praehistorica ab aevo Jōmon ultimo per aevum Kofun apparebant, circa annum 1000 a.C.n. ad saeculum sextum p.C.n.. Quae bacae, etiam gemmae appellatae, e materiis lapideis terrenisque, sicut achates et quarzum aevo primo fiebant, sed ante finem aevi Kofun paene omnino ex *jade* fiebant. Magatamae primum pro ornamentis erant, sed aevo Kofun exeunte res sollemnes religiosaeque erant. Etiam intre tria ornamenta sacra regalis Imperatoris Iaponiae, *Yasaki no Magatama* est.

Indicia archaeologica monstrant magatamas in certis Iaponiae regionibus factas esse, latissimeque per omnem archipelagum Iaponicum per itinera commercii dispersas.

## Notae
## Bibliographia
*Barnes, Gina Lee. 1999. *The rise of civilization in East Asia: the archaeology of China, Korea and Japan.* Novi Eboraci: Thames and Hudson. ISBN 9780500279748. OCLC 43664418.
*Naumann, Nelly. 2000. *From early to middle Jōmon: Japanese prehistory: the material and spiritual culture of the Jōmon period.* Asien- und Afrika-Studien der Humboldt-Universität zu Berlin, 6. Wiesbaden: Harrassowitz. ISBN 9783447043298. OCLC 45797690.

Categoria:Archaeologia
Categoria:Gemmae
Categoria:Notiones (opus suendi)
Āryadeva

[thumb|upright=1|[Nagarjuna et Aryadeva.]]
**Āryadeva** (floruit saeculo tertio) fuit discipulus Nagarjunae et auctor nonnullorum textuum Buddhisticorum Mahayanorum magni momenti. Etiam **Kanadeva** appellatur, quintus decimus patriarcha in Buddhismo Chan et **Bodhisattva Deva** in Taprobane agnotus.

Aryadeva fuit filius cuiusdam regis Sinhalici, et cum Nagarjuna habetur conditor philosophiae Mahayanae.

## Notae
## Bibliographia
*Allione, Tsultrim. *Women of Wisdom.* Shambhala Publications.
*Lang, Karen. 1986. ''Aryadeva's* Catuhsataka: *On the Bodhisattva's Cultivation of Merit and Knowledge.* Hafniae: Narayana Press.
*Wedemeyer, Christian K. 2005. 25117 *Aryadeva's* Lamp that Integrates the Practices: *The Gradual Path of Vajrayana Buddhism according to the Esoteric Community Noble Tradition,* part II: annotated English translation. Sicagi: University of Chicago.
*Wedemeyer, Christian K. 2007. *Aryadeva's* Lamp that Integrates the Practices: *The Gradual Path of Vajrayana Buddhism according to the Esoteric Community Noble Tradition.* Novi Eboraci: AIBS/Columbia University Press. ISBN 978-0-9753734-5-3.
*Young, Stuart H. 2015. *Conceiving the Indian Buddhist Patriarchs in China.'' Honolulu: University of Hawaiʻi Press.

## Nexus externi
* Aryadeva - "Els quatre-cents versos." Catalanice.

Categoria:Auctores Sanscritici
Categoria:Mahayana
Categoria:Philosophi Buddhistici
Categoria:Scriptores Indiae
Familia nuclearis

[thumb|alt=A man, woman, and two children smiling outside of a house|Familia nuclearis [Civitates Foederatae|Americana, in matre, patre, et liberis consistens, circa 1955.]]
[thumb|Ab anno [1970 ad annum 2000, dispositiones familiares in Civitatibus Foederatis diversiores factae sunt.]]
**Familia nuclearis,** sive **familia elementaria** vel **coniugalis,** est grex familiaris qui in binis parentibus et eorum liberis (uno aut pluribus) consistit. Distinguitur a familia parentis unius, familia extenta, ac familia plus quam binorum parentium. Familiae nucleares plerumque in coniugibus conduntur, aliae vitricum aut novercam ullamque liberorum obnoxiorum compositionem sinunt, privignis liberisque adoptivis non exceptis.

*Adoptio (Roma antiqua)
*Communitas intentionalis
*Coniunctiones familiares
*Cura liberorum
*Divortium
*Familia astronautarum
*Familia multiplex
*Functionalismus structuralis
*Genealogia
*Origines societatis
*Paterfamilias
*Sociologia familiae

## Notae
## Bibliographia
*Gordon, Michael, ed. 1972. *The nuclear family in crisis: the search for an alternative.* Novi Eboraci: Harper & Row. ISBN 0060424052.
*Haviland, Harald, E. L. Prins, et Dana Walrath. 2007. *Cultural anthropology: the human challenge.* Ed. 12a. Cengage Learning. ISBN 0-495-09561-3. 
*Lehr, Valerie. 1999. *Queer family values: debunking the myth of the nuclear family.* Philadelphiae: Temple University Press. ISBN 1566396832 (textile). ISBN 1566396840 (charta).
*Thamm, Robert. 1975. *Beyond marriage and the nuclear family.* Franciscopoli: Canfield Press. ISBN 0063887266.
*Widmer, Eirc D., et Riitta Jallinoja, eds. 2008. *Beyond the nuclear family: families in a configurational perspective.* Novi Eboraci: Peter Lang. ISBN 9783039117048.

## Nexus externi
*"The Nuclear Family." Buzzle.com.
*Knight, Chris. "Early Human Kinship was Matrilineal." PDF.

Categoria:Familia
Categoria:Societas hominum
Categoria:Anthropologia socialis
Buto Dorcestriensis

thumb|Buto generis *Blandford Cartwheel.*|alt='Blandford Cartwheel' type of Dorset button, made in red and white yarn
thumb|Par butonum generis *crosswheel.*
**Buto Dorcestriensis** est genus butonis manu factum quod in Dorcestria, comitatu Anglico, ortus est. Qui butones fiebantur praecipue inter annos 1622 et 1850, postquam butones a machinis Birminghamiae et in aliis urbibus industrialibus crescentibus facti increbruerunt. Rotae sunt forma propriissima.

## Nexus externi
*Gilleland, Diane. 2009. How to Make Singleton Buttons. Craft Stylish.
*Gilleland, Diane. 2011. How to Make Dorset Buttons. Craft Stylish.
*Henrys Buttons. 2012. ''The history of the Dorset Button Industry.
*Johnstone, Dorothy. 2012. Dorset buttons. British Button Society.

Categoria:Butones
Nucleus centromedianus

thumb|Nucleus centromedianus expressis verbis in centro thalami locatus est.
**Nucleus centromedianus** (TA: 14.1.08.618, abbreviatura **CM**) pars (grex posterior/caudalis) utriusque lateris nucleorum intralaminares thalami est. In nonnullis cursis morborum, ut in morbo Parkinson vel in paralysi supranucleari progressiva, hic nucleus quoque damnum patiatur.

Nucleus centromedianus, ut nucleus centrolateralis, cum corticibus associationis sensori-motorici connectus est. Neurotransmissor eius acidum glutamicum (GLU) est.

## Effectus 
### Nucleus centromedianus sub morbis diversis 
In nonnullis epilepsiis tractandis stimulatio nuclei centromediani utile possit, etiam computatri ope. Stimulatio nuclei sane interdum aggressionem perficere potest.

## Notae 
* Index nucleorum thalami
* Morbus comitialis
* Morbus Parkinson
* Paralysis supranuclearis progressiva

Categoria:Nuclei thalami
Jay Wright

**Jay Wright** (natus anno 1934 in Novo Mexico), est poeta Africanus et Americanus. Wright de experientia Africana in tentaminibus carminibusque scribit. Inter honores eius sunt *Lannan Literary Award for Poetry,* Praemium Bollingenianum, et alia*.*

## Opera 
* *Benjamin Banneker Helps to Build a City*
* *Benjamin Banneker Sends His “Almanac” to Thomas Jefferson*
* *Boleros 14*
* *The Cradle Logic of Autumn*
* *Desire’s Persistence*
* *The End of an Ethnic Dream*
* *Equation Two*
* *The Healing Improvisation of Hair*
* *Homecoming*
* ''Balloons: A Comedy in One Act, Baker's Plays, 1968*
* *"Alburquerque Cemetery"*

## Notae 
## Bibliographia 
* *Transfigurations: Collected Poems*. Louisiana State University Press. 2000.
* Robert B. Stepto. (1987). *Selected Poems,'' ed. Haroldo Bloom.

## Nexus externi 
Vide opera
Poetry Foundation

Categoria:Auctores Anglici
Categoria:Poetae Civitatum Foederatarum
Categoria:Praemium Bollingenianum
Abacanus (urbs)

**Abacanus,** vulgo ***Abakan*** (Russice Абакан, Chakassice Ағбан), urbs est in Russia, in meridie Siberiae ad ostium Abacani fluminis in Ieniseam fluentis sita, caput rei publicae Chakassiae Foederationis Russicae, circa 182 milia incolarum habens.

[thumb|left|[Cinemateum|Cinematographeum *Pobeda* (scilicet Latine *Victoria*) Abacani]]
## Nota 
## Nexus externi 
* Pagina de Abacano urbe *Encyclopaediae Russicae Magnae* 

Categoria:Urbes Chakassiae
Abacanus (discretiva)

**Abacanus,** vulgo ***Abakan,*** est nomen geographicum, quo appellantur:
* Abacanus flumen;
* Abacanus urbs.
Anadyr (urbs)

thumb|Prope portum Anadyrensem
**Anadyr** vel **Neomariopolis** (Russice Анадырь, Tschuctschice Кагыргын vel Въэӈын) est urbs in Russia, in septentrione terrae illius Orientis Extremi prope ripam dextram fluvii Anadyr sita, in litore sinus Anadyrensis maris Beringiani. Caput districtus (circuli) autonomi Tschucotici Foederationis Russicae est. Anno 1889 condita, ad annum 1923 *Novo-Mariinsk* vocabatur. Circa 16 milia incolarum nunc habet.

## Notae 
## Nexus externi 
* Pagina de urbe Anadyr *Encyclopaediae Russicae Magnae* 

Categoria:Urbes districtus autonomi Tschucotici
Categoria:Portus maris Beringiani
Nini mythistoria

***Nini mythistoria,*** vel ***Nini Semiramidisque mythistoria,*** est mythistoria Graeca antiqua.

## Origines 
Primum opus Graecum est quod proprio sensu mythistoria habeatur. Cuius operis nihil nisi perpauca fragmenta papyracea adhuc manent, quae Berolini conservantur. Inventor huius operis, quod et recognovit et interpretavit, fuit Udalricus Wilcken, saeculo XIX exeunte. Manuscriptum esse primi saeculi p.C.n. constat. Potest fieri ut, opera tessellata, in villa quadam Antiochae ab archaeologis nuper inventa, elementa huius fabulae depingant.

## Fabula 
Fabula vitam cuiusdam Nini regis septemdecim annorum, conditoris regni Assyrici tractat, qui cognatam Semiramidem, puellam quattuordecim annorum, adamat.

In duobus reliquis fragmentis, leguntur amores amarosae duorum cognatorum, ab earum initio. Ninus Derceiae, Semiramidis matri et suae amitae, veritatem fatetur et ei promittit, se Semiramidem ducturum esse post bellum confectum dum virgo quoque, metu pudoreque coacta, veritatem Tambae fatetur. Postea conveniunt duae feminae ut de re loquantur et fortasse diem matrimonii post bellum confectum statuunt. Discedit Ninus ad exercitum patris ducendum, sed naufragium, quod eum omnibus commodis deprivatum relinquit, vix evadit. Desunt cetera.

## Bibliographia 
**Editiones criticae**:
* Edmonds, John Maxwell (1916). *Daphnis & Chloe, by Longus; The Love Romances of Parthenius and Other Fragments*. Loeb Classical Library. Cambridge, Massachusetts: Harvard University Press. ISBN 0-674-99076-5. Cum anglica interpetatione Georgii Thornley, emendata.
* López-Martínez, María P., Fragmentos papiráceos de novela griega, thesis apud Universitatem Lucenti habita http://hdl.handle.net/10045/3688.
* Billault, Alain, *Les personnages du Roman de Ninos*,Publications de la Maison de l'Orient et de la Méditerranée, vol. 29,2001, http://www.persee.fr/doc/mom_0151-7015_2001_act_29_1_1387

## Notae 
Categoria:Litterae Graecae antiquae
Categoria:Mythistoriae Graecae
Resus

[thumb|[Resus Webb, Harpasti lusor Cambricus]]
**Resus** est versio Latina nominis Cambrici *Rhys* vel *Rhŷs* (/riːs/), quod apud Anglos *Reece* vel *Rees* est. In lingua Cambrica Medii Aevi, *Rhys* aut *Ris* significat "ferocem pugnatorem".

## Resi notabiles
### Duces Cambrorum 
* Resus filius Griffini (1132–1197), rex Cambriae meridionalis.
* Resus filius Theodori (obiit 1093), princeps Cambriae meridionalis.

### Resi hodiernis
* Resus Carpenter, archaeologus Americanus.
*Resus Patchell, harpasti lusor Cambriae.
*Resus Priestland (natus 1987), harpasti lusor Cambriae.
*Resus Webb (natus 1988), harpasti lusor Cambriae.

*Lingua Cambrica
*Nomen proprium
*Index praenominum

## Notae
Categoria:Nomina
Nicolaus Hussovianus

thumb|Nicolaus Hussovianus in pittacio cursuali Albaruthenico anni 1996
**Nicolaus Hussovianus** (Albaruthenice *Мікола Гусоўскі*, Polonice *Mikołaj Hussowski*), c. annum 1470 natus et c. annum 1533 mortuus, humanista et poeta Latinus originis Polonicae vel Albaruthenicae temporis Magni Ducatus Lituaniae fuit. In familia venatoris natus est. C. annum 1518 sacerdos Catholicus factus est et notarius Cancellariae Apostolicae in Magno Ducatu Lituaniae. Anno 1521 episcopum suum Erasmium Ciołek in Romam secutus est; a Leone X pontifice ibi accepti sunt. Erasmius Romae de peste mortuus est, Hussovianus domum revertit. Cracoviae post annum 1522 habitabat, ubi vaivoda Nicolaus Radivillus Leoni X vavatonem bisontis bonasi mittere volebat; ad quem donum carmen notissimum Hussoviani de bisonte appositum est. Leo X autem mortuus est et donum non accepit; tum carmen Bonae Sfortiae dedicatus est. Scripsit etiam Hussovianus carmina de *Nova et Miranda de Turcis Victoria*, *De vita et gestis Divi Hyacinthi* aliaque.

## Notae
## Nexus externi
* *Carmen de statura, feritate ac venatione bisontis* Hussoviani in *Беларуская палiчка* (idem in *Europeana*)
* *Nova et miranda de Turcis victoria* Hussoviani in *Vicifonte*
* *De vita et gestis Divi Hyacinthi* Hussoviani in bibliotheca Posnaniae
* Carmina Hussoviani in editione 1892, bibliotheca Gedani (p. 72)

## Bibliographia
* J. Pelczar, *Mikołaj Hussowski, jego życie i dzieła. Ustęp z dziejów humanizmu w Polsce*, Cracovia 1900. 

Categoria:Auctores Latini Renascentiae
Categoria:Scriptores Poloniae
Categoria:Scriptores Rutheniae Albae
Categoria:Poetae Latini Magni ducatus Lituaniae
Categoria:Poetae didactici
Archidioecesis Fortalexiensis

[thumb|[Ecclesia cathedralis Fortalexiensis.]]
**Archidioecesis Fortalexiensis** est archidioecesis Ecclesiae Catholicae Romanae in Regione Ecclesiastica Brasiliae sita, cuius sedes est urbs Fortalaetia. Quae archidioecesis erecta est anno 1854, et hodie ei sunt 126 paroeciae.

## Episcopi et archiepiscopi 
* Ludovicus Antonius dos Santos † (1860 - 1881)
* Ioaquim José Vieira † (1883 - 1912)
* Emmanuel da Silva Gomes † (1912 - 24 maggio 1941)
* Antonius de Almeida Lustosa, S.D.B. † (1941 - 1963)+
* Iosephus de Medeiros Delgado † (1963 - 1973)
* Aloysius Lorscheider, O.F.M. † (1973 - 1995)
* Claudius Hummes, O.F.M. † (1996 - 1998)
* Iosephus Antonius Aparecido Tosi Marques, (13 Ianuarii 1999 - 11 Octobris 2023)
* Gregorius Paixão, O.S.B., ex 11 Octobris 2023.

## Nexus externi 
* Situs interretialis archidioecesis proprius.

Fortalexiensis
Resus Webb

**Resus Webb** (sermone Anglico *Rhys Webb*; natus oppido Bridgend in Cambria, die 9 Decembris 1988), est athleta Cambricus, qui harpastum XV coluit. Positio in ludo Resi est medium-proelium (numerus 9). 

Webb lusit in turma regionale Walliae Septentrionalis (Ospreys) per annos 11, inter 2007 et 2018, sed ab mense Octobri anno 2018 ludet pro turma Francica urbis Telonis. Idem ab anno 2005 ludet pro turma nationale Cambrica, tam in harpasto XV quam in harpasto VIII, sed solum cum senioribus ab anno 2012. Etiam lusit in expeditione Leonum anni 2017 (in Nova Zelandia).

*Certamen 6 Nationum
*Samuel Warburton
*Ospreys

## Nexus externi
*Statisticae lusoriae Resi
Elias Frank

**Elias Michaelis filius Frank** (Russice Илья Михайлович Франк, tr. ''Il'ja Michajlovič Frank''; [[23 Octobris|10 [23] Octobris]] 1908 – 22 Iunii 1990 fuit physicus Sovieticus, alumnus et ab anno 1944 professor Universitatis Publicae Moscuensis, ab anno 1946 correspondens et ab anno 1968 ordinarius Academiae Scientiarum URSS socius. Anno 1958 cum Paulo Čerenkov et Inguaro Tamm Praemium Nobelianum Physicae obtinuit. Praeterea, bis (annis 1946 et 1953) Praemio Staliniano et (anno 1971) Praemio Publico URSS nonnullisque aliis signis laudis ornatus est.

## Nexus externi
Categoria:Alumni Universitatis Moscuensis
Categoria:Eruditi Unionis Sovieticae
Categoria:Iudaei
Categoria:Physici Russiae
Categoria:Praemium Nobelianum Physicae
Categoria:Professores Universitatis Moscuensis
Categoria:Socii Academiae Scientiarum Russicae
Iosephus Antonius Aparecido Tosi Marques

**Iosephus Antonius Aparecido Tosi Marques** (natus Jaú (Brasilia) die 13 Maii 1948) est, a die 13 Ianuarii 1999 archiepiscopus Archidioeceseos Fortalexiensis.

## Biographia 
Tosi Marques presbyter consecratus est die 8 Decembris 1974 et episcopus auxiliaris Sancti Salvatoris 10 Iulii 1991.

Die 13 Ianuarii 1999 promotus est archiepiscopus Fortalexiensis.

## Notae 
## Nexus externus 
* 

Categoria:Episcopi Fortalexienses
Categoria:Incolae Brasiliae
Müslüm Maqomayev

**Müslüm Mahometi filius Maqomayev** (Atropatenice *Müslüm Məhəmməd oğlu Maqomayev*) sive **Muslim Mahometi filius Magomaev** (Russice Муслим Магометович Магомаев, tr. *Muslim Magometovič Magomaev*), Bacuae natus die 17 Augusti 1942, Moscuae mortuus die 25 Octobris 2008, fuit cantor (barytonista) atque musicae compositor et actor melodramaticus Sovieticus, Atropatenicus et Russicus, titulis Artificis Popularis RSS Atropatenicae (anno 1971) et URSS (anno 1973) ornatus. Asteroides 4980 Magomaev in eius honorem vocatur.

## Nexus externi
* Situs interretialis personalis Müslüm Maqomayev (Muslim Magomaev) 

Categoria:Cantores Atropatenae
Categoria:Cantores Russiae
Categoria:Compositores Atropatenae
Categoria:Compositores Russiae
Categoria:Incolae Bacuae
Categoria:Incolae Moscuae
Categoria:Incolae Unionis Sovieticae
Jaú (Brasilia)

**Jaú** est urbs Brasiliana in província Sancto Paulo sita, ubi plus quam 131 milia civium habitant. Altitudo media est circa 540 metra super maris aequor.

Urbs medio saeculo XVIII a Benito Manuele de Moraes Navarro, Iosepho Ribeiro de Camargo, Manuele Ioaquino Lopes, et Francisco Gomes Botão condita est.

Saeculo XX ineunte urbs crevit adventu industriarum coffei.

Categoria:Loci habitati Sancti Pauli civitatis
Hobson-Jobson

***Hobson-Jobson*** est lexicon verborum in lingua Anglica Indiae Britannicae usitatorum quae e linguis Asiae australis praesertim mutuata sunt. Opus inceptum est ab Henrico Yule et Arthuro Burnell, quo mortuo Yule solus editionem primam anno 1886 edere curavit. Editio secunda, a Gulielmo Crooke emendata et aucta, anno 1903 prodit. Ambae editiones recentius apud domus editoriales tam Britannicas quam Indicas reimpressae sunt.

## Bibliographia 
; Editiones
* 1886 : Henry Yule, Arthur Coke Burnell, *Hobson-Jobson, being a glossary of Anglo-Indian colloquial words and phrases, and of kindred terms, etymological, historical, geographical, and discursive*. Londinii: John Murray Textus apud *Internet Archive*
* 1903 : Henry Yule, A. C. Burnell; William Crooke, ed., *Hobson-Jobson: a glossary of colloquial Anglo-Indian words and phrases, and of kindred terms, etymological, historical, geographical and discursive*. Londinii: John Murray Textus apud *Internet Archive*

; Eruditio
* Traci Nagle, "'There is much, very much, in the name of a book' or, the Famous Title of *Hobson-Jobson* and How it Got That Way", in Michael Adams, ed., ''Cunning passages, contrived corridors': Unexpected Essays in the History of Lexicography* (2010) pp.&nbsp;111–127
* Susan Purcell, "The Law of Hobson-Jobson" in *English Today* vol. 25 no. 1 (2009) pp. 60–64 epitome
* "Hobson-Jobson", in Salman Rushdie, *Imaginary Homelands: Essays & Criticisms, 1981–1991'' (1992); reimpressum in James O'Reilly, Larry Habegger, edd., ''Travelers' Tales India* pp. 97–100

*  (formula ad editionem 1903 citandam)

## Nexus externi 
* Recensio interretialis  apud *Digital Dictionaries of South Asia*
* Ben Zimmer, "The Story Behind "Hobson-Jobson"" (4 Iunii 2009) apud *Word Routes''

Categoria:Lexica Anglica
Categoria:Scripta 1886
Categoria:Scripta 1903
Categoria:Angliae scripta
Categoria:Libri de India
-
-
-
Sahlework Zewde

**Sahlework Zewde** vel litteris Aethiopicis ሳህለወርቅ ዘውዴ (nata die 21 Februarii 1950 Neanthopolis in urbe) est politica Aethiopiae et a die 25 Octobris 2018 praeses foederalis civitatis, antecessore Mulatu Teshome. Alumna est universitatis Montispessulani, ubi scientiis naturalibus studuit. 

## Nexus externi 
* United Nations Press Release

Categoria:Mulieres
Categoria:Nati 1950
Categoria:Politici Aethiopiae
Categoria:Duces civitatum
Categoria:Alumni Universitatis Montispessulani
Nicolaus Karačencov

**Nicolaus Petri filius Karačencov** (Russice Николай Петрович Караченцов, tr. *Nikolaj Petrovič Karacenčov*; Moscuae natus die 27 Octobris 1944, Istrae in oppidulo regionis Moscuensis mortuus die 26 Octobris 2018) fuit actor ac cantor Sovieticus et Russicus, titulo Artificis Popularis RSFSR (anno 1989) et Praemio Publico Foederationis Russicae (anno 2003) certisque aliis signis laudis ornatus.

## Nexus externi
* Situs interretialis, Nicolao Karačencov dedicatus 

Categoria:Actores Russiae
Categoria:Cantores Russiae
Categoria:Incolae Moscuae
Categoria:Incolae Unionis Sovieticae
Categoria:Nati 1944
Categoria:Mortui 2018
Thomas Petříček

**Thomas**, vulgo *Tomáš* **Petříček** (die 27 Septembris 1981 natus in oppido Rokycany) est politicus Cechiae.

Alumnus est universitatis Carolinae Pragensis, instituti Europaei studiorum internationalium et strategicorum Bruxellensis, universitatis Warwicensis. A die 16 Octobris 2018 usque in annum 2021 minister rerum externarum meruit, primo ministro Andrea Babiš.

## Nexus externi 
* Vita apud ministerium rerum externarum

Categoria:Nati 1981
Categoria:Politici Cechiae
Categoria:Homines vivi
Categoria:Ministri rerum externarum
Categoria:Alumni Universitatis Pragensis
Categoria:Alumni Universitatis Warwicensis
Categoria:Alumni Instituti Europaei Studiorum Internationalium et Strategicorum (Bruxellae)
Carolomachia

thumb|Editionis primae *Carolomachiae* pagina, de initio proelii Kirccholmensis
***Carolomachia*** est poema epicum Latinum Vilnae in Magno Ducatu Lituaniae anno 1606 editum. Auctorem certe nescimus; in libro ipso Christophorus Zawisza (Albaruthenice *Хрыстафор Завіша*), anno 1577 natus et anno 1670 mortuus, auctor indicatus est, quod nonnulli viri docti consentiunt. Sed saepe carmen ab Iesuita  scriptum putatur, qui Zaviszam studiosum Vilnensem in titulo indicavit, ut anonymus maneret secundum regulas Iesuiticas. In poemate de  agitur, quo proelio anno 1605  Carolum IX regem Sueciae vicit.  Polonice *Carolomachiam* vertit eodem anno, quo edita esset.

## Notae
## Bibliographia
* Bojeris L.,* Karolomachija*, vertė B. Kazlauskas. Vilnae 1992 (editio nova cum versione Lituana).

## Nexus externi
* *Carolomachiae* editio prima

Categoria:Litterae Latinae recentioris aevi
Categoria:Carmina epica
Categoria:Societas Iesu